શ્રીદેવીનું શનિવારે નિધન થયું એ પહેલાં તે પોતાના પતિ બોની કપૂર સાથે ‘ડ્રીમ ડિનર ડેટ' પર જવા માટે તૈયાર થઈ રહી હતી. બોની કપૂર મુંબઈથી દુબઈ પહોંચ્યા હતા અને સાંજે જુમેરાત એમિરાત ટાવર્સ હોટેલમાં શ્રીદેવીના રૂમમાં પહોંચ્યા હતા. બોની કપૂર શ્રીદેવીને સરપ્રાઈઝ ડિનર માટે લઈ જવાના હતા. શ્રીદેવી વોશરૂમમાંથી ૧૫ મિનિટ સુધી બહાર ન આવી તો કપૂરે દરવાજો ખખડાવીને તેને બૂમ પાડી હતી. કોઈ જવાબ ન મળતાં દરવાજો તોડીને તેઓ અંદર ગયા ત્યારે તેમણે જોયું કે શ્રીદેવી બાથટબમાં અચેતન અવસ્થામાં હતી. ત્યારબાદ તરત તેને રાશિદ હોસ્પિટલમાં લઈ જવાઈ હતી, જ્યાં તેને મૃત ઘોષિત કરવામાં આવી હતી.